ΓΡΑΠΤΗ ΕΡΩΤΗΣΗ E-1407/00

υποβολή: Jeffrey Titford (EDD) προς την Επιτροπή

(5 Μαΐου 2000)

Θέμα: Απάτη και διαφθορά εντός της Ευρωπαϊκής Ένωσης

Προτίθεται η Επιτροπή να αναφέρει ποια μέτρα έχουν ληφθεί ώστε να προληφθεί η επανάληψη περιπτώσεων απάτης και διαφθοράς όπως αυτές που αποκαλύφθηκαν στο Πρόγραμμα Leonardo το οποίο ήτοπό την εποπτεία της πρώην Επιτρόπου Edith Cresson;

Απάντηση του κ. Kinnock εξ ονόματος της Επιτροπής

(13 Ιουλίου 2000)

Ηπηρεσία καταπολέμησης της απάτης των Ευρωπαϊκών Κοινοτήτων (OLAF) άρχισε έρευνα στην εσωτερική διαχείριση του γραφείου τεχνικής βοήθειας (BAT)πεύθυνου για την εφαρμογή του προγράμματος Leonardo και αποτέλεσμα αυτής της έρευνας ήταν η ανακάλυψη στοιχείων σχετικά με τηνπόθεση, στοιχεία τα οποία θα μπορούσαν να καταλήξουν σε ποινική δίωξη σχετικά με την πιθανή απάτη. Τα στοιχεία αυτά διαβιβάστηκαν τότε στις αρμόδιες δικαστικές αρχές. Από την έρευνα της OLAF δεν προέκυψαν ενδείξεις παρατυπίας κατά τη διαχείριση του ίδιου του προγράμματος.

Παράλληλα με την έρευνα της OLAF, άρχισε και διοικητική έρευνα για τη διαχείριση του προγράμματος η οποία έληξε προσφάτως. Όπως και η έρευνα της OLAF η αναφορά αυτής της έρευνας δεν έδειξε την ύπαρξη ενδείξεων σοβαρών λαθών στη διαχείριση του προγράμματος κα κατά συνέπεια δενπήρχε λόγος να αρχίσει πειθαρχική διαδικασία.

Το πρόγραμμα μεταρρύθμισης της Επιτροπής, ως μέρος των προσπαθειών για περαιτέρω ενίσχυση της ασφάλειας κατά κάθε προσπάθειας απάτης, διαφθοράς ή σοβαρής δυσλειτουργίας, περιέχει μερικές διατάξεις για δράση οι οποίες μεταξύ άλλων απαντούν στις ανησυχίες που εκφράστηκαν και στις συστάσεις που έγιναν στην πρώτη έκθεση της επιτροπής των ανεξάρτητων εμπειρογνωμόνων.

Οι διατάξεις αυτές περιλαμβάνουν την ενίσχυση της ευθύνης και των καθηκόντων των γενικών διευθύνσεων οι οποίες θα είναι άμεσαπεύθυνες για την χρηματοοικονομική διαχείριση και οι οποίες θα περιλαμβάνουν στην ετήσια έκθεσή τους αναφορά γι’ αυτή τη διαχείριση" την εφαρμογή νέων λογιστικών ελέγχων εκ μέρους των γενικών διευθύνσεων" και την καθιέρωση μιας εσωτερικής ανεξάρτητηςπηρεσίας λογιστικού ελέγχου η οποία θα καθοδηγείται και κυρίως θα στελεχώνεται από ειδικούς στον χρηματοοικονομικό έλεγχο. Επιπλέον, οι ανθρώπινοι πόροι της Επιτροπής που προορίζονται για τον λογιστικό έλεγχο θα αυξηθούν μέσω εξωτερικών προσλήψεων ειδικών και μέσω εσωτερικής επιμόρφωσης.

Για να διευκρινισθεί το αποτέλεσμα των αλλαγών μπορεί να προβλεφθεί ότι οι μονάδες λογιστικού ελέγχου των Γενικών Διευθύνσεων θα αναλάβουν ή έχουν αναλάβει το λογιστικό έλεγχο των TAO (ή παρεμφερών οργανώσεων). Επιπλέον, εάν και όταν μια έκθεση λογιστικού ελέγχου δεν έχει συνταχθεί μέσα σε μια λογική χρονική περίοδο η εσωτερικήπηρεσία λογιστικού ελέγχου θα ειδοποιείται και θα διεξάγει τις κατάλληλες έρευνες, τα αποτελέσματα των οποίων θα αναφέρει στην Επιτροπή.

Όπως θα πρόσεξε το Αξιότιμο Μέλος του Ευρωπαϊκού Κοινοβουλίου, στη Λευκή Βίβλο για τη μεταρρύθμιση η οποία δημοσιεύθηκε και παρουσιάστηκε στο Κοινοβούλιο την 1η Μαρτίου, ορισμένες διατάξεις που αφορούν τον εκσυγχρονισμό της χρηματοοικονομικής διαχείρισης και ελέγχου θα απαιτήσουν αλλαγές στηνπάρχουσα νομοθεσία των δημοσιονομικών κανονισμών πριν να τεθούν σε ισχύ. Κατά το ίδιο διάστημα η Επιτροπή εφαρμόζει και θα εφαρμόσει όλες τις αλλαγές οι οποίες δεν χρήζουν νομοθετικής τροποποίησης. Ως αποτέλεσμα αυτού, η νέα εσωτερικήπηρεσία λογιστικού ελέγχου κατέστη λειτουργική την 21η Ιουνίου, η Επιτροπή θα αποφασίσει για τις διατάξεις σχετικά με την αποκέντρωση των ελέγχων ex-ante visa στις 12 Ιουλίου, όλες οι Γενικές Διευθύνσεις αναλαμβάνουν μια εκτεταμένη αξιολόγηση των χρηματοοικονομικών συστημάτων τους η οποία πρέπει να έχει συμπληρωθεί τον Σεπτέμβριο 2000 και όλο το προσωπικό που ασχολείται με χρηματοοικονομικά θέματα θα λάβει ευρεία επιμόρφωση αρχής γενομένης από το Σεπτέμβριο.